CELEX: 62010TN0169
Language: mt
Date: 2010-04-14 00:00:00
Title: Kawża T-169/10: Rikors ippreżentat fl- 14 ta’ April 2010 — Grupo Osborne vs UASI — Industria Licorera Quezalteca (TORO XL)

5.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/49
            
         Rikors ippreżentat fl-14 ta’ April 2010 — Grupo Osborne vs UASI — Industria Licorera Quezalteca (TORO XL)
   (Kawża T-169/10)
   2010/C 148/79
   Lingwa tar-rikors: l-Ispanjol
   
      Partijiet
   
   
      Rikorrenti: Grupo Osborne, SA (El Puerto de Santa María, Spanja) (rappreżentant: J. Iglesias Monravá, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Industria Licorera Quezalteca, SA
   
      Talbiet tar-rikorrenti
   
   
               —
            
            
               tannulla d-deċiżjoni tat-Tieni Bord tal-Appell tal-UASI, tat-22 ta’ Jannar 2010, fil-Każ R 223/2009-2, li tirrifjuta r-reġistrazzjoni tat-trade mark Komunitarja Nru 4 769 279 TORO XL fil-klassi 33;
            
         
               —
            
            
               tilqa’, konsegwentement, l-applikazzjoni għar-registrazzjoni tat-trade mark Komunitarja Nru 4 769 279 TORO XL fil-klassi 33; u
            
         
               —
            
            
               tikkundanna għall-ispejjeż lil kull parti li topponi dan ir-rikors.
            
         
      Motivi u argumenti prinċipali
   
   
      Applikant għat-trade mark Komunitarja: ir-rikorrenti.
   
      Trade mark Komunitarja kkonċernata: Trade mark verbali “TORO XL” (Applikazzjoni għar-reġistrazzjoni Nru 4 769 279), għal prodotti u servizzi fil-klassijiet 32, 33 u 43.
   
      Proprjetarju tat-trade mark jew tas-sinjal invokat insostenn tal-oppożizzjoni: INDUSTRIA LICORERA QUEZALTECA S.A.
   
      Trade mark jew sinjal invokat insostenn tal-oppożizzjoni: Trade mark Kommunitarja figurattiva (Nru 4 027 124) li tinkludi l-ittri “XL”, għal prodotti fil-klassi 33 (xorb alkoħoliku).
   
      Deċiżjoni tad-Diviżjoni tal-Oppożizzjoni: Oppożizjoni miċħuda
   
      Deċiżjoni tal-Bord tal-Appell: Oppożizjoni milqugħa u applikazzjoni għar-reġistrazzjoni miċħuda.
   
      Motivi invokati: Interpretazzjoni żbaljata tal-Artikolu 8(1)(b) tar-Regolament Nru 207/2009, dwar it-trade mark Komunitarja.